﻿ PROIECT DE CERCETARE CONFERINŢA INTERNAŢIONALĂ „CARTOGRAFIEREA SĂRĂCIEI, SERVICIILOR SOCIALE ŞI A INFRASTRUCTURII SPECIFICE PRIVIND SERVICIILE SOCIALE”, ÎN CADRUL PROIECTULUI „IMPLEMENTAREA UNUI SISTEM DE ELABORARE DE POLITICI PUBLICE ÎN DOMENIUL INCLUZIUNII SOCIALE LA NIVELUL MMJS” SORIN CACE CONTEXT Ministerul Muncii şi Justiţiei Sociale (MMJS) implementează în parteneriat cu Institutul Naţional de Cercetări Economice „Costin C. Kiriţescu” (INCE) proiectul „Implementarea unui sistem de elaborare de politici publice în domeniul incluziunii sociale la nivelul MMJS”, cod SIPOCA 4. Prezentul document este o sinteză a conferinţei internaţionale „Cartografierea sărăciei, serviciilor sociale şi a infrastructurii specifice privind serviciile sociale” organizate în data de 9−10 martie 2017 în cadrul proiectului mai sus menţionat. PREMISELE ORGANIZĂRII EVENIMENTULUI Conferinţa internaţională în cadrul proiectului SIPOCA 4 a avut ca scop principal schimbul de bune practici privind metodele şi instrumentele de analiză în domeniul sărăciei, sărăciei în muncă şi a serviciilor sociale. Evenimentul a fost organizat în cadrul activităţii nr. 2, elaborarea metodologiilor de analiză pentru realizarea hărţilor, mai exact, aşa cum a fost prevăzut în cadrul subactivităţii 2.1. Utilizarea bunelor practici de la nivel european. 2.1.2. Conferinţă cu participarea unor experţi internaţionali. Conform specificaţiilor tehnice din aplicaţia proiectului, evenimentul a fost prevăzut să fie organizat în Bucureşti cu participarea unui număr de patru experţi internaţionali, experţi naţionali precum şi experţii partenerului responsabili de Adresa de contact a autorului: Sorin Cace, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: cacesorin@gmail.com. CALITATEA VIEŢII, XXVIII, nr. 1, 2017, p. 105–112 1SORIN06 CACE 2 elaborarea metodologiilor de analiză, reprezentanţi ai MMJS, reprezentanţi ai instituţiilor de la nivelul APL, dar şi ai altor instituţii considerate relevante din perspectiva furnizării serviciilor sociale. Pentru organizarea şi desfăşurarea conferinţei internaţionale, INCE, în calitate de partener, a contractat servicii de organizarea evenimentelor. PARTICIPANŢI În vederea atingerii obiectivelor generale ale proiectului precum şi a obiectivelor privind elaborarea unui set de instrumente care să evalueze nevoile de servicii sociale şi de infrastructură necesare furnizării acestora la nivel local au fost invitaţi să participe experţi din străinătate (Suedia, Irlanda, Polonia), reprezentanţi ai administraţiei publice centrale şi locale, în special angajaţi ai Agenţiilor Judeţene de Plăţi şi Inspecţie Socială (AJPIS) şi ai Direcţiilor Generale de Asistenţă Socială şi Protecţia Copilului (DGASPC). Membrii echipei de implementare de la nivelul MMJS şi cei ai INCE au fost prezenţi. Alţi invitaţi au aparţinut mediului academic şi universitar, furnizori publici şi privaţi de servicii sociale. DESFĂŞURAREA CONFERINŢEI INTERNAŢIONALE După cuvântul de deschidere, a fost prezentată agenda evenimentului. Prima prezentare a fost susţinută de managerul de proiect MMJS. Participanţilor le-au fost expuse informaţii generale despre proiect: obiectivele specifice, finanţare şi grupul-ţintă. În strânsă legătură cu unul dintre rezultatele preconizate a fi atinse în cadrul proiectului, şi anume, o hartă interactivă privind infrastructura existentă şi necesară, dl. Florin Dragomir a detaliat principalele activităţi/ metode de cercetare ce vor fi folosite: 1. Centralizarea datelor administrative; 2. Cercetare cantitativă la nivelul APL-urilor; 3. Cercetare cantitativă la nivelul furnizorilor de servicii; 4. Cercetare calitativă la nivelul furnizorilor de servicii şi a autorităţilor locale şi judeţene; 5. Cercetare calitativă la nivelul populaţiei vulnerabile, căreia îi sunt adresate de serviciile sociale; 6. Cercetare calitativă cu specialişti în domeniul serviciilor sociale. Pentru fiecare dintre acestea au fost trecute în revistă instrumentele aferente, şi anume: Fişa de prelucrare a datelor administrative; Chestionarul adresat autorităţilor locale, Chestionarul adresat furnizorilor de servicii sociale, Ghidul de interviu cu furnizori publici şi privaţi de servicii sociale; Ghid de interviu cu persoane vulnerabile şi respectiv Ghid de focus grup cu specialişti în domeniul serviciilor sociale. 3 CONFERINŢĂ INTERNAŢIONALĂ 107 A fost descrisă modalitatea de colectare a datelor cantitative şi calitative. Culegerea de date cantitative presupune două demersuri: 1. Cercetare on-line la nivelul furnizorilor publici şi privaţi de servicii prin intermediul unui instrument de colectare a datelor conceput pe dimensiunile formularelor de licenţiere. 2. Cercetare de teren şi on-line la nivelul APL-urilor prin aplicarea unui chestionar comun destinat colectării datelor pentru cele patru hărţi, acesta fiind un instrument adresat exclusiv personalului de specialitate din administraţia locală. A fost subliniată importanţa datelor de ordin calitativ în cadrul atingerii rezultatului preconizat, menţionându-se, totodată, instrumentele ce urmează a fi utilizate: interviuri semistructurate cu reprezentanţi ai furnizorilor publici şi privaţi de servicii, interviuri în profunzime cu persoane vulnerabile, precum şi organizarea de focus-grupuri cu specialişti în servicii sociale. A fost subliniată totodată importanţa strategică a parteneriatului cu INCE în reuşita îndeplinirii obiectivelor şi a atingerii rezultatelor preconizate. Un alt element-cheie evidenţiat a fost implicarea şi sprijinul din partea participanţilor la eveniment, în special din partea directorilor Agenţiilor Judeţene de Plăţi şi Inspecţie Socială şi ai Direcţiilor Generale de Asistenţă Socială şi Protecţia Copilului. A fost prezentat partenerul implicat în proiect din perspectiva apartenenţei la Academia Română, a istoricului de dezvoltare şi a principalelor rezultate obţinute. INCE a fost înfiinţat prin decretul nr. 10/1990 prin reorganizarea Institutului Central de Cercetări Economice (înfiinţat în 1973) şi este o organizaţie ştiinţifică de drept public, de interes naţional, cu vocaţie de cercetare fundamentală, finanţat din bugetul public, care dezvoltă şi cercetări aplicative finanţate din surse publice sau private interne şi externe. Anul 2016 este dedicat de Academia Română şi institutele de cercetare aflate în structură sărbătoririi a 150 de ani în serviciul Naţiunii Române. Activitatea INCE a fost prezentată participanţilor din perspectiva vocaţiei/misiunii, a reţelei de cercetare, a resurselor umane implicate, a contribuţiei la dezvoltarea unor strategii naţionale, dar şi la programele de cercetare de importanţă naţională. Din punct de vedere al transparenţei şi al vizibilităţii publice, au fost prezentate informaţii despre publicaţiile INCE din 1990 cu o privire mai detaliată asupra ultimul an raportat 2016. Următoarea parte a prezentării a fost dedicată locului pe care INCE îl ocupă în topul mondial şi european al instituţiilor de cercetare din domeniul economic, dar şi în topurile naţionale ale cercetării din domeniul ştiinţelor economice. Proiectele naţionale şi internaţionale implementate recent alături de parteneriatele strategice încheiate la nivel internaţional cu alte instituţii de profil au încheiat prezentarea. Responsabilul cu selecţia experţilor şi coordonarea elaborarea metodologiilor, elaborarea hărţilor, expert partener INCE, a detaliat rezultatele pe care proiectul urmează să le atingă. − Rezultat 1: Hărţi elaborate privind: infrastructura socială existentă şi necesară; serviciile sociale existente şi necesare; sărăcia; sărăcia în muncă. − Rezultat 2: Metodologia de culegere şi analiză în mod unitar a datelor privind infrastructura şi serviciile sociale existente şi necesare furnizate de administraţia publică locală către MMJS. 1SORIN08 CACE 4 În continuare, au fost detaliate activităţile aferente atingerii fiecăruia dintre cele două rezultate. Pentru primul rezultat a fost evidenţiat stadiul privind informaţiile relevante şi disponibile în acest moment şi au fost oferite exemple de hărţi existente. Au fost subliniate principalele limite ale seturilor de date existente alături de produsul final obţinut pentru atingerea primului rezultat şi modalitatea de realizare. Pentru al doilea rezultat au fost evidenţiate informaţiile actuale care pot sprijini demersul, modalitatea în care demersurile de cercetare vor conduce la atingerea rezultatului şi forma sub care va fi atins rezultatul (metodologie de culegere şi analiză unitară a datelor privind infrastructura şi serviciile sociale existente şi necesare, alături de implementarea unui soft – mecanism de analiză a datelor furnizate de administraţia publică locală către MMFJS privind infrastructura serviciilor sociale existente şi necesare). Directorul Institutului Muncii şi al Ştiinţelor Sociale, Varşovia, Polonia, a prezentat câteva abordări conceptuale şi empirice privind polarizarea pieţei muncii în Polonia. A fost ilustrată structura ocupării după competenţe în Polonia în perioada 1995−2022 la nivelul a patru scenarii, precum şi sărăcia în muncă în anii 2010 şi 2015 în cadrul unei comparaţii la nivel european. Au fost trecute în revistă evoluţiile legislative relevante, cum ar fi introducerea salariului minim pe oră pentru convenţiile civile, creşterea considerabilă a salariului minim în cazul contractelor individuale de muncă, limite pentru contractele de muncă pe durată determinată semnate ulterior, precum şi scăderea vârstei de pensionare. Director, Agenţia de Cooperare VarNa, Suedia a prezentat cadrul conceptual al structurii privind cooperarea dintre organismele sistemului public în vederea sprijinirii şomerilor. A fost subliniată importanţa existenţei unei agenţii de coordonare prin prisma problemelor existente în domeniul sănătăţii, instabilităţii sociale, necesitatea existenţei unei bunăstări sociale, lipsa de încredere/motivare, lipsa unei experienţe în muncă, pregătire profesională redusă sau inexistenţa acesteia, dizabilităţi. Au fost prezentate etapele unei coordonări eficiente: 1. Scanare (workshop-uri, audieri, colectare sugestii); 2. Studiu pilot (proiect cu valoare de 10 000 euro, analiza cauzelor); 3. Schimbarea teoriei (efecte aşteptate pe termen lung, rezultate necesare, activităţi necesare, resurse necesare); 4. Faza de planificare (mobilizare, design-ul, organizarea şi planificarea proiectului, detalierea bugetară, evaluare, implementare); 5. Proiect (activare, evaluare, învăţare, implementare, influenţare). A fost subliniat faptul că colaborarea nu este o condiţie la care se poate ajunge în orice moment ci un proces continuu ce trebuie să fie cucerit, stabilit şi hrănit în mod constant. Un stimat profesor de la Institutul Naţional pentru Cercetare Ştiinţifică în domeniul Muncii şi Protecţiei Sociale, Bucureşti, România a descris situaţia statelor din Centrul şi Răsaritul Europei în ceea de priveşte indicatorii economici şi sociali. A fost subliniat faptul că în prezent aceste state membre se confruntă cu o masivă pierdere de populaţie care în sine are de fapt semnificaţia economică a unei pierderi 5 CONFERINŢĂ INTERNAŢIONALĂ 109 de potenţial de generare a PIB şi avuţiei naţionale, ceea ce pe termen mediu şi lung poate conduce la o permanentizare a fenomenului de „periferizare economică şi socială”. A fost descris fenomenul de depreciere a costului muncii văzut prin prisma unei valori scăzute a PIB, altfel spus, o valoare scăzută a PIB înseamnă şi un PIB realizat cu „muncă ieftină” sau puţin remunerată. Din acest punct de vedere ţările în curs de dezvoltare care îşi susţin competitivitatea pe costul redus al factorului de producţie-muncă, sunt practic condamnate să rămână la baza lanţurilor valorii adăugate. În cadrul studiului empiric a fost construit un indice al centricităţii, iar analiza s-a realizat pentru perioade de contracţie şi expansiune economică. Valorile indicelui au arătat că atât în faza de expansiune cât şi în cea de contracţie, poziţiile relative ale acestor economii în cadrul ansamblului economic rămân aceleaşi. Sociolog, Coordonator privind Incluziunea Socială, New Communities Partnership, Dublin, Irlanda a analizat contextul în care organizaţia din care face parte activează pentru beneficiul imigranţilor. A fost subliniată importanţa parteneriatului cu agenţiile statului şi au fost descrise serviciile prestate: Incluziunea socială şi Programul de activare comunitară, Serviciul privind obţinerea cetăţeniei, Serviciul de sprijin privind învăţarea limbii engleze, Serviciul de sprijin pentru familie, Formare multi-culturală în diferite limbi pentru imigranţi şomeri pe termen lung, în vederea creşterii oportunităţilor de angajare. S-a vorbit despre sistemul de asistenţă socială din Irlanda, acesta fiind împărţit în trei tipuri de plăţi şi a fost analizată fiecare componentă în parte. Pentru a face parte din acest sistem, un imigrant trebuie să îndeplinească anumite condiţii şi să urmeze anumiţi paşi. Organizaţia New Communities Partnership oferă sprijin în acest sens. În cele din urmă au fost sintetizate cele mai des întâlnite probleme cu care se confruntă imigranţii din Dublin (70% din populaţia oraşului Dublin este formată din imigranţi): accesul la servicii, autoizolare, lipsa cunoaşterii limbii engleze şi a specificului societăţii engleze, discriminare instituţională. Managerul de Cercetare, Unitatea privind Politicile Sociale, Eurofund, Dublin, Irlanda, a vorbit despre sărăcia în muncă din perspectiva unui studiu realizat de Eurofound, fundaţie ce activează în vederea îmbunătăţirii condiţiilor de muncă şi de trai a populaţiei din statele membre ale UE. A fost descris cadrul instituţional al Eurofound, buget, membri, structură. Măsurile luate în vederea redresării din criză prin finalizarea a patru programe la sfârşitul anului 2016, precum şi măsurile ce urmează să fie luate în vederea îmbunătăţirii reglementărilor existente. Au fost descrise ariile strategice de intervenţie conform noului document privind programarea 2017−2020. Obiectivele proiectului constau în stabilirea modul în care sărăcia în muncă este definită şi măsurată în statele membre ale UE, cartografierea caracteristicilor celor afectaţi de sărăcia în muncă, documentarea şi evaluarea politicilor privind sărăcia în muncă, formularea unor lecţii din evaluarea de politici şi cum sărăcia în muncă poate fi prevenită/ redusă. 1SORIN10 CACE 6 Au fost analizaţi indicatorii relevanţi privind sărăcia în muncă la nivelul UE şi au fost descrise modalităţile de intervenţie ale Eurofound. Au fost prezentate constatările preliminare privind cauzele sărăciei în muncă la nivelul UE şi mecanismul care întreţine acest fenomen. A fost subliniat rolul pe care l-a avut recenta criză în acutizarea acestei probleme şi au fost analizate cazurile a mai multor state europene. În cadrul zilei a doua de conferinţă, activitatea s-a desfăşurat în două sesiuni de lucru paralele. Moderatorul primei sesiuni, un expert din cadrul Institutului Naţional de Cercetări Economice „Constantin C. Kiriţescu” (INCE) a descris cadrul metodologic privind cartografierea sărăciei şi a sărăciei în muncă. A fost prezentat contextul naţional privind distribuţia sărăciei pe regiuni, menţionând faptul că un indicator important privind distribuţia sărăciei este numărul de beneficiari de venit minim garantat. A fost făcută o comparaţie dintre situaţia în România şi în alte state membre ale UE în ceea ce priveşte indicatorul Gini, riscul sărăciei şi excluziunii sociale, rata sărăciei relative şi ai altor indicatori relevanţi. Au fost descrise cauzele sărăciei, înţelegerea acestora fiind deosebit de importantă prin prisma măsurilor de intervenţie ce pot fi luate. În afară de cauzele de natură structurală, ineficiența politicilor sociale de intervenţie poate fi considerată, de asemenea, o cauză majoră. A fost prezentat indicatorul privind estimarea sărăciei, aici fiind vorba de ajutoarele pentru încălzire pe tranșe de venit. Având în vedere că acest tip de date sunt colectate la nivel local şi centralizat, raportarea numărului de beneficiari pe tranşe de venit la pragurile absolute şi relative ale sărăciei poate reprezenta un reper important în estimarea pe plan local a ratei sărăciei. Sărăcia în muncă este definită ca acea pondere a populaţiei ocupate care înregistrează venituri medii sub 60% din mediana veniturilor per adult echivalent, la nivel naţional. Categoriile de populaţie incluse în rapoartele privind sărăcia în muncă se referă la lucrătorii salariaţi şi persoanele care desfăşoară activităţi independente. O abordare mai largă poate fi considerată utilă în cazul specific din România, unde mediana veniturilor este relativ redusă pentru a asigura un trai decent, aici fiind vorba de o „prosperitate precară“. Cei într-o astfel de situaţie se găsesc în primele trei cincimi din venituri peste pragul de sărăcie şi au venituri încadrate între 60−80% din venitul mediu pe adult echivalent. Printre problemele structurale identificate pentru cazul României în ceea ce priveşte sărăcia în munca, se regăsesc cote foarte ridicate de auto-ocupare a forţei de muncă, în special în agricultură şi construcţii, precum şi număr mare de contracte de muncă remunerate la nivelul salariului minim sau la valori apropiate acestuia. Abordarea temelor sărăcie şi sărăcie în muncă are un trunchi comun şi dezvoltări particulare: sărăcia în muncă fiind un caz particular al sărăciei. Metodele utilizate cuprind: − analiza documentelor sociale: date administrative şi date statistice; − analiză secundară de date; − colectare şi analiză primară de date. 7 CONFERINŢĂ INTERNAŢIONALĂ 111 Obiectivul principal în ceea ce priveşte colectarea datelor îl constituie identificarea, pornind de la listele cu beneficiari de VMG, respectiv beneficiari de ajutoare de căldură, a ponderii populaţiei ce obţine venituri încadrate în intervale corespunzătoare nivelurilor pragului sărăciei relative (detalierea pe tranșele de venit inferioare va permite flexibilitatea raportării relativ la praguri diferite ale sărăciei, inclusiv, relativ la pragul sărăciei absolute). Din intersecţia acestei mulţimi cu cea a persoanelor ocupate din fiecare localitate rezultă categoria celor încadraţi în sărăcie în muncă (conform încadrării în aceleaşi tranşe de venit). În cadrul sesiunii paralele expertul Institutul Naţional de Cercetări Economice „Constantin C. Kiriţescu” (INCE) a prezentat principalele repere conceptuale privind cartografierea serviciilor sociale şi a infrastructurii specifice de servicii sociale. A fost descrisă aplicabilitatea acestui demers în ceea ce priveşte următoarele aspecte: furnizarea unui cadru pentru înţelegerea problemelor sociale, descrierea serviciilor sociale la nivel local, evaluarea nevoii de servicii sociale. Cadrul metodologic presupune o abordare mixtă prin aplicarea a șase instrumente prin care urmează să fie colectate date de tip administrativ, cantitativ şi calitativ. Serviciile sociale existente urmează să fie identificate în cadrul Registrului de servicii sociale, aplicare de chestionare on-line şi aplicare de chestionare la nivelul autorităţilor publice locale. În vederea identificării nevoii de servicii sociale se vor realiza şi interviuri la nivelul autorităţilor publice locale, precum şi la nivelul focus-group-urilor organizate în fiecare regiune. Infrastructura de servicii sociale reprezintă activele (clădirile, construcţiile, drumurile de acces, reţele de utilităţi publice, de comunicaţii, mobilier, papetărie, echipamente) şi resurse de personal care facilitează furnizarea de servicii sociale. Aplicabilitatea demersurilor privind cartografierea infrastructurii de servicii sociale se referă la următoarele: diagnoza situaţiei existente la nivel local şi regional, estimarea problemelor, fundamentarea programelor de dezvoltare. Culegerea de date administrative se referă la datele ce se regăsesc în Registrul serviciilor sociale licenţiate în baza L.197/2012 (+3 000 servicii) şi la centralizarea datelor existente în dosarele de licenţiere. Cercetarea de tip cantitativ presupune aplicarea on-line la nivelul furnizorilor publici şi privaţi de servicii, precum şi cercetare de teren şi on-line la nivelul APL-urilor prin aplicarea instrumentelor specifice. Culegerea de date calitative se va realiza prin intermediul unor interviuri semistructurate cu reprezentanţi ai furnizorilor publici şi privaţi de servicii, interviuri în profunzime cu persoane vulnerabile şi organizarea de focus-grupuri cu specialişti în servicii sociale. În secţiunea de dezbateri şi discuţii au fost solicitate informaţii privind conceptele de sărăcie şi sărăcie în muncă, serviciile sociale şi infrastructura specifică, precum şi a cadrului metodologic privind culegerea de date. Au fost analizate limitele metodelor de cercetare şi posibile soluţii privind dificultăţile ce ar putea sa apară, mai ales pentru operatorii de culegere de date. Echipa de implementare a proiectului a fost felicitată pentru ambiţiosul proiect fiind subliniat faptul că aşteptările din 1SORIN12 CACE 8 teritoriu sunt mari atât din punct de vedere al atingerii rezultatelor obţinute cât şi al utilităţii celor patru hărţi în activitatea de zi cu zi în sprijinul beneficiarilor. DIRECŢII DE VIITOR Participanţii la eveniment vor continua să fie informaţi cu privire la evoluţia activităţilor proiectului dar şi a stadiului atingerii rezultatelor de cercetare. S-a manifestat un interes deosebit faţă de metodologia de elaborare a celor patru hărţi evaluate ca extrem de utile în fundamentarea activităţilor cotidiene din domeniul furnizării serviciilor sociale, dar şi în perspectiva viitoarelor finanţări, în special din Fondul Social European. Este de aşteptat ca o parte dintre participanţii prezenţi la conferinţa de prezentare şi de promovare să fie implicaţi direct într-o serie de evenimente prevăzute a se desfăşura pe termen scurt (workshop-uri organizate în fiecare dintre cele opt regiuni de dezvoltare, sesiuni de instruire). Echipa de implementare atât din partea MMJS cât şi din partea INCE rămâne la dispoziţia tuturor celor interesaţi pentru orice alte informaţii legate de proiect. CONCLUZII Conferinţa Internaţională „Cartografierea sărăciei, serviciilor sociale şi a infrastructurii specifice privind serviciile sociale” în cadrul proiectului „Implementarea unui sistem de elaborare de politici publice în domeniul incluziunii sociale la nivelul MMJS” cod SIPOCA 4 a fost un succes atât din perspectiva echipei de implementare cât şi a participanţilor. Elementele prevăzute în agenda de lucru au fost complet atinse. Participanţii s-au declarat mulţumiţi atât din punct de vedere al conţinutului tehnic al obiectivelor proiectului, al activităţilor implicate şi al prezentărilor susţinute, cât şi din punct de vedere al desfăşurării logistice a evenimentului. A fost subliniat totodată locul pe care acest proiect, prin rezultatele pe care le va obţine (în special cele patru hărţi) îl joacă şi îl va juca în raport cu alte iniţiative de politică socială aflate atât în derulare în acest moment cât şi în fază de proiectare. S-au mai evidenţiat sprijinul potenţial oferit de proiect faţă de implementarea viitoarelor proiecte co-finanţate prin Fondul Social European, contribuţia la continuarea reformei în domeniul administraţiei publice centrale şi locale, dar şi sprijinul faţă de continuarea reformei în domeniul sistemului naţional de asistenţă socială, din perspectiva segmentului referitor la furnizarea serviciilor sociale către populaţie. Primit: 20.03.2017 Acceptat: 10.04.2017 